cyanic-selkie/wikianc huggingface dataset:
Suomen-pojat
Ensimmäiset vapaaehtoiset
Kesällä 1942 Jalkaväkirykmentti 47:n III pataljoona oli sijoitettuna Rajajoen rintamalle. Virolaiset olivat tällöin jo osoittaneet kuntoisuutensa ja rohkeutensa sotilaina. Majuri Gripenbergin mukaan nämä tiedustelivat häneltä, olisiko mahdollista, että kaikki virolaiset palvelisivat yhdessä paikassa. Ajatus oli ilmeisesti kantautunut Saimaan kanavan kunnostustöihin lähetetyiltä virolaisilta. Heti lomallaan, elokuussa 1942 Gripenberg kävi puhumassa asiasta Päämajan vapaaehtoistoimistossa, joka myöntyi oitis ehdotukseen. Tästedes virolaiset ohjattiin nopeasti Vallilan pataljoonaan. Tämä oli mahdollista, koska Gripenberg oli valmis ottamaan heidät vastaan ilman sotilaskoulutusta ja antamaan sen yksikössään, jossa palveli pian 300 virolaista.
Jalkaväkirykmentti 200
Virolaisia saapui Suomeen vielä keväällä 1944, ja heidät otettiin vastaan Suomen armeijaan Jollaksen vastaanottokeskuksessa.
Jatkosodan jälkeen JR 200:n jäsenten annettiin valita, palaavatko he Viroon ja liittyvät siellä Saksan armeijaan vai jäävätkö he Suomeen ja mahdollisesti jatkavat matkaansa Ruotsiin. Valtaosa virolaisista palasi Viroon taistelemaan idästä vyöryvää Puna-armeijaa vastaan. Lopulta Suomesta palasi Viroon 1 752 miestä. Suomeen jäi kuitenkin vielä virolaisia, joista muodostettiin 4. Erillinen Komppania. Yksikkö liitettiin sittemmin Täydennyspataljoona 3:een, mutta taisteluihin se ei enää osallistunut. Miehet avustivat maataloustöissä, viljankorjuussa. Aselevon jälkeen komppania järjestettiin harjoittelua varten uudelleen kranaatinheitin-, konekivääri- ja panssarintorjuntaryhmiksi. Käytännössä virolaiset kuitenkin työskentelivät erilaisissa lastaus- ja kuljetustöissä, kunnes he syyskuulla astuivat lopulta siviiliin. Tämän jälkeen heille tarjottiin mahdollisuutta siirtyä Ruotsiin, ja useimmat heistä ottivat tarjouksen vastaan. Kaikkiaan 260 taisteluissa ansioituneelle virolaiselle myönnettiin Suomen tasavallan kunniamerkki.
V8-Magazine
Historia
Lehden perustajat Kim Pettersson, Berndt W. Ekman ja Riitta Ekman kustansivat lehteä aina vuoden 1994 kevääseen asti. He myivät V8-Magazinen Helsinki Medialle, josta sittemmin tuli osa Sanoma Media Finlandia. Helsinki Media yhdisti lehden kustantamansa kilpailijan, Street & Race -lehden, kanssa. Marraskuussa 2014 Sanoma myi lehden Fokus Medialle.
Suomen-pojat
Kaukopartio 46/1, eli Kaukopartio Rägistik
Toinen erä pudotettiin oikeaan paikkaan 15 kilometriä radan länsipuolelle, mutta muutaman sadan metrin päässä laskeutumispaikasta sijaitsi Komsomol-nuorten leiri. Sen osanottajat sattuivat olemaan laskeutumispaikalla saamassa sotilaallista koulutusta. Virolaiset kyllä näkivät heidän leirinuotionsa, mutta erehtyivät luulemaan niitä ensimmäisen erän miesten merkiksi. Virolaiset paljastuivat saman tien.
Virolaisia kaatui lisää, ja Suomessa selvisi radistin olevan vankina. Lopulta Latšajärvellä koneen kyytiin pääsi seitsemän virolaista. Kun kone aloitti nousukiitonsa, vihollinen tulitti sitä. Kone pääsi kuitenkin ilmaan, mutta joutui tekemään 100 kilometrin päästä pakkolaskun Jung-järvelle. Kun Puna-armeija löysi koneen, oli sen kyydissä kolme ruumista: kaksi lentäjää ja yksi virolainen kaukopartiomies. Ainakin kuusi kaukopartiomiestä selvisi pakkolaskusta ja jatkoi matkaa radiotta 15 kilometrin päähän Vodlajoelle. Eloonjääneet löysivät tyhjän parakin, johon he eksyksissä piiloutuivat. Vihollinen sai virolaiset kiinni, jolloin yksi teki itsemurhan. Loput vangittiin, tuomittin kuolemaan ja teloitettiin 10. marraskuuta.
Paluu Viroon
Jotkut palanneista Suomen-pojista mobilisoitiin puna-armeijaan ja jotkut päätyivät vetäytymään saksalaisten mukana, mutta joutuivatkin niin kutsuttuun Tšekin helvettiin. Tšekkiläiset partisaanit kiduttivat ja surmasivat vangiksi ottamiaan virolaisia toukokuussa 1945, vaikka suurin osa heistä oli pakotettu vasten tahtoaan Saksan riveihin.
Suomen-poikien perintö
Sittemmin Suomeen muuttanut ja poliisina työskentelevä vironinkeriläinen Taimi Komulainen on ohjannut vuonna 2022 valmistuneen dokumenttielokuvan Suomen-pojista Kiiluvees – Vanavedessä. Elokuva sisältää useita Suomen-poikien ja heidän omaistensa haastatteluja. Suomen-poikia käsitteleviä kirjoja on myös julkaistu useita.
Kalle Mänttä
Mäntän ehkä tunnetuin kokoonpano on Bluesdrain, joka toimii edelleen aktiivisesti. Mänttä luo myös omaa soolouraa. 2000-luvulla Mänttä on käynyt useita kertoja Chicagossa, jossa järjestetään vuosittain suuri bluesfestivaali, Chicago Blues Festival.
Mänttä soittaa Gibson ES-359-, Fender Stratocaster-, Fender Telecaster- ja Schecter-sähkökitaroilla sekä Fender- ja Peavey-vahvistimilla. Vuodesta 2014 Mänttä on soittanut porilaisen Hehku Custom Amplifiersin tekemällä Hehku Bluesnake -vahvistimella.
Shake It Off
Kappale sai neljä Grammy-ehdokkuutta kategorioissa vuoden levytys, kappale, paras popsooloesitys ja tuottaja.
Vlado Goreski
Vlado Goreski (, 21. huhtikuuta 1958 Bitola, Makedonian ST, Jugoslavia) on pohjoismakedonialainen graafikko ja taiteilija.
Haitin ensimmäinen keisarikunta
Haitin ensimmäinen keisarikunta oli vaalimonarkia Pohjois-Amerikassa. Haiti oli Ranskan hallitsemana ennen itsenäistymistään 1. tammikuuta 1804. Haitin kenraalikuvernööri Jean-Jacques Dessalines perusti keisarikunnan 22. syyskuuta 1804. Julistaen itsensä keisari Jacques I:ksi, hän piti kruunajaisensa 6. lokakuuta 1804. 20. toukokuuta 1805 promulgoitu perustuslaki määritteli tavan, jolla keisarikuntaa hallittiin: valtio jaettiin kuuteen osa-alueeseen. Jokaisen osa-alueen kenraali oli keisarin vastaava. Perustuslaki määritteli myös kruununperimysjärjestyksen ja hallitsevalla keisarilla oli valta nimittää kruununperijänsä. Perustuslaki kielsi myös valkoisia ihmisiä, lukuun ottamatta kansalaisuuden saaneita saksalaisia ja puolalaisia, omistamasta omaisuutta keisarikunnassa.
Tuija-Maija Niskanen
Ura
Ruotsin tv-teatterin päällikkö Lars Löfgren tunsi Bandlerin joka oli kertunut hänelle nuoruusvuosistaan. Elokuvaan teki käsikirjoituksen Eija-Elina Bergholm ja Niskanen ohjasi sen 1980-luvun alussa Jäähyväiset (1982). Elokuva sivuaa viitteellisesti lesboutta. Loppuvaiheessa kun elokuvaa leikkattiin sitä olivat työstämässä Ingmar Bergman ja Jörn Donner. Lopullinen versio oli sellainen ettei Vivica Bandler ollut siihen tyytyväinen ja halusi nimensä pois lopputeksteistä koska hänen mukaansa tulos ei ollut käsikirjoituksen mukainen.
Metal Ligaen
Sarjajärjestelmä
Ottelun voitosta varsinaisella peliajalla saa kolme pistettä, voitosta jatkoajalla tai rangaistuslaukauskilpailussa kaksi pistettä ja tappiosta jatkoajalla tai rangaistuslaukauskilpailussa yhden pisteen. Varsinaisella peliajalla häviämisestä jää pisteittä.
Ensiesiintyminen
Aikoinaan myös nuorten aristokratiaan tai yläluokkaan kuuluvien naisten seurapiireihin astumista sanottiin debytoinniksi. Alkujaan debyytti toteutettiin tanssiaisten tai kutsujen muodossa. ”Ensiesiintyminen” oli merkki siitä, että debytantti on saavuttanut aikuisuuden ja debyytissä hänet esiteltiin muodollisesti mahdollisille kosijoille ja näiden perheille.
Katalonian ralli 2022
Tapahtumia
Kilpailun jälkeen Dani Sordo sai viiden sekunnin aikasakon sääntöjen vastaisesta hybridijärjestelmän lisätehon käyttämisestä. Sordo oli käyttänyt lisätehoa ilman, että oli ensin käyttänyt energian talteenottoa jarrutuksessa. Päätöksessä todettiin, että vaikka saavutettu hyöty oli pieni, sääntöjen mukaista vähimmäisvaatimusta ei oltu täytetty. Kilpailu oli Paul Naglen viimeinen täysiaikaisena kartanlukijana hänen siirtyessään eläkkeelle.
Rayman M
Lum-pelimuodot
Moninpelissä käytettävissä ovat pelimuodot: Race, Lum Spring, Lum Fight ja Capture the Fly.
Valkoiset omenat
Valkoiset omenat on Jonathan Carrollin vuonna 2002 ilmestynyt romaani. Romaani on Carrollin toinen suomennettu teos.
Artur Uibopuu
Artur Uibopuu (myös Arthur Uibopuu; 31. joulukuuta 1878 Tartumaa – 2. huhtikuuta 1930 Tallinna ) oli virolainen pankinjohtaja.
Laboratorioanalyytikko
Laboratorioanalyytikon koulutus eroaa bioanalyytikkokoulutuksesta siinä, että laboratorioanalyytikko ei ota näytteitä potilaista. Laboratorioalan työkenttä on kuitenkin hyvin laaja-alainen; koulutus antaa valmiudet työskennellä muun muassa ympäristötutkimuksen, elintarvikevalvonnan, lääkekehityksen, biologisen ja biolääketieteellisen tutkimuksen ja kemian teollisuuden parissa. Työtehtävien hallitseminen edellyttää hyvää laboratorioalan osaamista niin kemiallisen analytiikan kuin biotieteiden osalta.
Ni no Kuni II: Revenant Kingdom
Vastaanotto
Peli on saanut V2.fin arvostelussa 4/5 tähteä.
Lourdes
Lourdes on kaupunki Ranskan lounaisosassa Hautes-Pyrénées-departementissa Oksitanian alueella. Kaupungin oksitaaninkielinen nimi on Lorda. Siellä on vuoden 2006 tietojen mukaan 15 265 asukasta. Lourdesin pinta-ala on 37 neliökilometriä ja sen keskusta on noin 410 metrin korkeudella merenpinnasta. Kaupunki sijaitsee Espanjan rajan läheisyydessä Pyreneiden juurella. Se on yksi tärkeimmistä ja suosituimmista katolisen kirkon pyhiinvaelluskohteista.
Varisverkosto
Ideologia
Varisverkoston mukaan "maahanmuuttokriittisyys" on verhottua fasismia. Verkoston mukaan perussuomalaisissa vallan on ottanut fasistisiipi, joka on lisännyt puolueessa kiinnostusta "uusfasistisiin" suuntauksiin, kuten etnonationalismiin ja traditionalismiin.
Äärioikeistolaisten toimijoiden nimien paljastaminen
Vuonna 2020 Varisverkosto paljasti Levykauppa Äx:n työntekijän esittäneen yhtyeineen islaminvastaista musiikkia Adolf Hitlerin 130-vuotispäivänä järjestetyssä uusnatsien konsertissa. Paljastus johti työntekijän työsuhteen päättymiseen. Ihmiset uhkasivat sosiaalisessa mediassa boikotoida levykauppaa työntekijän työsuhteen päättämisen takia.
Konserttien järjestämisen estäminen
Vuonna 2016 Oulun yliopistossa tarkastetutussa väitöskirjassaan Aila Mustamo toteaa, että tapaus herätti vilkasta keskustelua sosiaalisessa mediassa, mutta myös black metal -alakulttuurin sisällä. Mustamon mukaan kansallissosialistiset teemat ja symbolit ovat tulkinnanvaraisia. Konsertin järjestäjät sanoutuivat irti kaikista poliittisista suuntauksista ja vetosivat sananvapauteen. Järjestäjien mukaan Varisverkoston toiminta oli "aggressiivista, anonyymia asioilla revittelyä".
Mustamno haastatteleman konserttijärjestäjän mukaan antifasistisilla toimijoilla on tapana lähetellä nimettömiä uhkauksia konserttijärjestäjille, mikä voi osaltaan selittää sitä, etteivät muutoin fasismin tuomitsevat metallimusiikkikulttuurin toimijat suhtaudu suopeasti antifasistisiin ryhmiin. Haastatteluissa häirinnän pelättiin vaikeuttavan metallikeikkojen järjestämistä. Haastateltavat pitivät Varisverkoston estämiä NSBM-keikkoja karnevalistisina tilaisuuksina, joihin osallistuvat pääosin samat henkilöt kuin muihinkin black metal -tapahtumiin.
Luxemburgin rautatieasema
Luxemburgin rautatieasema tuli osaksi Ranskan TGV-verkkoa 10. kesäkuuta 2007.
Frankfurt–Hahnin lentoasema
Frankfurt–Hahnin lentoasema on kansainvälinen lentoasema Lounais-Saksassa, Rhein-Hunsrückin piirikunnassa, Rheinland-Pfalzin osavaltiossa. Nimestään huolimatta se ei sijaitse Frankfurtissa, vaan noin sata kilometriä kaupungista länteen. Muita suhteellisen lähellä olevia paikkoja ovat Koblenz, Mainz, Köln ja Luxemburg.
Hämeensilta
Veistokset
Hämeensiltaa reunustaa neljä Wäinö Aaltosen veistämää pronssipatsasta, jotka tunnetaan myös nimellä Pirkkalaisveistokset. Ne kuvaavat Suomi-neitoa ja keskiajan pirkkalaisia hahmoja. Veistokset ovat nimiltään Suomen neito, Veronkantaja, Eränkävijä ja Kauppias. Niiden lahjoittaja oli liikemies Rafael Haarla, joka näin halusi juhlistaa oman teollisuuslaitoksensa 20-vuotisjuhlaa. Idean veistosten aiheista keksi Haarlan toimeksiannosta kirjailija Jalmari Finne ja ne tilattiin suoraan Wäinö Aaltoselta. Noin 4,5 metriä korkeat patsaat paljastettiin 26. syyskuuta 1929.
Capitol Reefin kansallispuisto
Puisto on täynnä kivimonumentteja kuten kanjoneita, jyrkänteitä ja kaaria, ja se on lähes pelkkää autiomaata. Siellä on jäänteitä esihistoriallisesta asutuksesta ja varhaisista mormonien asuinpaikoista.
Yhdystie 2194
Kiukaisten kylästä aina Euran ja Kokemäen kuntarajalle asti tie kulkee nimellä Harolantie. Tästä loppumatkan ajan tie kulkee nimellä Järilänvuorentie.
Todd Reirden
Pelaajana
Reirden varattiin New Jersey Devilsiin 12. kierroksella 242. pelaajana vuoden 1990 varaustilaisuudessa. Ennen tätä hän pelasi neljän kauden ajan Bowling Greenin osavaltionyliopistossa, josta siirtyi myöhemmin pelaamaan ECHL:ään ja IHL:ään ennen kaudella 1998–1999 Edmonton Oilersissa tekemäänsä NHL-debyyttiä. Lyhyen Oilersissa vietetyn ajan jälkeen Rierdeb siirtyi vapaana agenttina St. Louis Bluesiin, jossa pelasi pisteiden valossa tehokkaimman kautensa saaden tilastoihinsa 25 tehopistettä. Seuraavana vuonna Reirden oli suurimman osan kaudesta loukkaantuneena ja pelasi vain 38 ottelua St. Louisissa. Kaudeksi 2001–2002 Reirden siirtyi Atlanta Thrashersiin. Viimeisellä NHL-kaudellaan 2003–2004 hän pelasi seitsemän ottelua Phoenix Coyotesissa.
Merkonomi
Liiketoiminnan perustutkinnon voi suorittaa myös näyttötutkintona, joita toteutetaan aikuiskoulutusta järjestävissä oppilaitoksissa. Uudet liiketoiminnan perustutkinnon perusteet astuivat voimaan 1.8.2009.
BigWorld
Pelit
BigWorldiä käyttävät pelit
Kirovin alue
Historia
Kirovin alue on vanhaa udmurttien ja muiden suomalais-ugrilaisten kansojen asuma-aluetta. Novgorodilaiset kauppiaat perustivat udmurttien asuinalueelle Hlynovin kaupungin vuonna 1174. Kaupungin ympärille muodostui itsenäinen Vjatkan tasavalta, joka liitettiin Venäjään 1489. Venäjän keisarikuntaan kuuluessaan alue kuului Vjatkan kuvermenttiin.
Väestö
Kirovin alueen asukasluku oli vuoden 2010 väestönlaskennassa 1 341 312. Kaupunkilaisten osuus oli 74,0 prosenttia (993 176 henkeä) ja maaseutuväestön 26,0 prosenttia.
Talous
Kirov on alueen rautatieverkon keskus ja siellä on myös tärkeä lentokenttä.
Aku Meriläinen
Meriläinen tekee Nakurampa-projektissaan feminististä pornoa verkossa ja pyrkii kehittämään eettisemmän pornon käytänteitä. Hän haluaa työllään poistaa seksityön stigmaa ja muuttaa pornoa hallitsevaa mieskatsetta sekä mielikuvia vammaisista ja heidän seksuaalisuudestaan. Meriläinen sairastaa MS-tautia ja kokee itsensä rammaksi MS-taudin takia. Porno on oleellinen osa hänen rampa-aktivismiaan. Hän toteuttaa projektia yhdessä valokuvaaja Tuisku Lehdon kanssa. Nakurampa-projektiin kuuluu myös Instagram-tili. Projekti alkoi vuonna 2022.
Kevään 2023 Thalia-juhlassa Meriläinen oli mukana vastaanottamassa Vuoden teatteriteko -palkintoa: se myönnettiin rampa associations -työryhmälle Baltic Circle -festivaalille tehdystä teoksesta, jossa Meriläinen ja valokuvaaja Lehto olivat Nakurampa-projektinsa kanssa osa taiteilija Isa Hukan koolle kutsumaa työryhmää. Meriläinen sai myös Videosäde-palkinnon videosuunnittelusta Ghost Town -teokseen.
Nakurampa-projektille myönnettiin 2022 Koneen säätiön apuraha.
Suomen YK-liitto
Toiminta
YK-liitto ei ole virallisesti osa Yhdistyneitä kansakuntia.
Henrik Henriksson
Suomen futsalmaajoukkueessa Henriksson on pelannut 16 ottelua ja tehnyt niissä kolme maalia.
Nivelbussi
Kaksoisnivelbussi
pienoiskuva|Kaksoisnivelinen [[Van Hool ExquiCity -kaasuhybridinivelbussi Ruotsin Malmössä.]] Kaksoisnivelbussi on nivelbussi, jossa on kolme osaa ja kaksi niveltä. Kaksoisnivelbusseja on käytössä muun muassa Göteborgissa ja Malmössä Ruotsissa, Curitibassa Brasiliassa ja Utrechtissa Alankomaissa. Kaksoisnivelbusseja käytetään yleensä bussimetrojärjestelmissä. Suomessa kaksoisnivelbusseja ei ole vakituisessa käytössä, mutta niitä on testattu ainakin Helsingin Jokeri-linjalla.
Lasten Tuki
Lasten Tuki on suomalainen varhaisnuorisotyötä tekevä järjestö.
Karjalan tasavallan hallinnollinen jako
Piirijaon historiaa
thumb|[[Karjalan ASNT vuonna 1927.]]
Viides maailmanvalta
Juoni
Teoksen päähenkilö on Roma Štorkin, valintamyymälän lastaajana työskentelevä moskovalaisnuorukainen. Eräänä päivänä hän näkee kadussa nuolen ja tekstin: ”Tositilaisuus päästä eliittiin. Toista ei tule koskaan.” Roma seuraa nuolta ja löytää itsensä vampyyri Brahman asunnosta. Brahma siirtää Romaan fyysisen kielen, vampyyrin ytimen, ja muuntaa näin Roman vampyyriksi, uudelta jumalnimeltään Rama Toiseksi.
Viides maailmanvalta dystooppisena teoksena
Viidennessä maailmanvallassa on joitakin dystooppisia piirteitä koskien eritoten ihmisen luonnetta ja asemaa maailmassa. Teoksessa ihmiset ovat ylemmän eliitin orjia, karjaa, jonka ainoana tehtävänä on tuottaa vampyyrien ravintoa bablosta. Vampyyrieliitti hallitsee ihmisiä kietomalla heidät materialismin pauloihin; teoksessa osoitetaan moneen kertaan, että ihmiset ovat sisimmässään välinpitämättömiä toisiaan kohtaan ja elävät vain tavoitellen rahaa, jotta voivat tuhlata sen ulkonäköönsä, kiiltopintaisten mainosten tarjoamiin iloihin ja valtaan, jota kuvittelevat itsellään olevan. Todellinen raha ja todellinen valta kuuluvat kuitenkin aivan toiselle taholle. Pelevin itse toteaakin eräässä haastattelussa, että kaupungit ovat ja olivat aina pelkkiä rahatehtaita, jotka eivät suinkaan ole olemassa tavallisen ihmisen hyväksi.
Nation of Islam
Nation of Islam (NOI) on uskonnollinen ja sosiaalipoliittinen järjestö, joka perustettiin Yhdysvalloissa vuonna 1930. Järjestön oppi yhdistelee mustaa nationalismia sekä perinteisempää islamia, mutta siinä on elementtejä myös kristinuskosta ja gnostilaisuudesta. Kannattajia kutsutaan usein ”mustiksi muslimeiksi”. Jäseniä kannustetaan opiskeluun, työntekoon ja terveellisiin elämäntapoihin. Liikkeen arvot ovat konservatiiviset ja naisen asema on miehelle alisteinen. Valkoisiin ja juutalaisiin liike suhtautuu kielteisesti.
Louis Farrakhan (1977–)
Farrakhan luopui muodollisesti asemastaan helmikuussa 2007. Käytännössä hän on edelleen Nation of Islamin näkyvin edustaja.
Australian Grand Prix 1989
Australian Grand Prix 1989 oli Formula 1 -sarjan historian 484. ja kauden viimeinen (16.) osakilpailu, joka ajettiin 5. marraskuuta 1989 Adelaiden katuradalla Australiassa. Kilpailun voitti Williamsilla ajanut Thierry Boutsen, jolle voitto oli kauden ja uran toinen. Sateisessa säässä ja hyvin märällä radalla käyty kilpailu lopetettiin kahden tunnin aikarajan täytyttyä 11 kierrosta ennen täyttä kisapituutta.
Nation of Islam
Rotuopit
Jokainen tiedemiehistä (imaameista, jumalista) johtaa maailmaa 25 000 vuotta, ja kauden päättyessä kaikki yhdessä kirjoittavat seuraavan vaiheen historian etukäteen. Nykyinen kirjoitettiin 15 000 vuotta sitten, ja Koraani, Toora ja Evankeliumi ovat otteita tästä ”Äitikirjasta”. 6 000 vuotta sitten alkuperäinen musta kansa jakautui tyytyväisiin ja tyytymättömiin. Tyytymättömien johtajaksi nousi Mekassa musta tiedemies Yacub. Hänellä oli iso pää, joka oli täynnä epätervettä tiedettä. Täytettyään kuusi vuotta hän sai magneettisista navoista idean luoda täysin erilaisen ihmisen. Yacub nousi kapinaan, jolloin Mekan kuningas karkotti hänet 59 999 kannattajansa kanssa Patmokselle. Siellä hän havaitsi, että mustissa on kaksi geeniä, musta ja ruskea. Hän onnistui tekemään toimimattomaksi jumalallisen mustan geenin, jolloin ruskeasta syntyi valkoinen mies, Raamatun Adam.
Kellokoski
pienoiskuva|[[Kellokosken kirkko.]] pienoiskuva|Kellokosken ruukki Kellokoski on Tuusulan pohjoisosassa, Järvenpään pohjoispuolella Keravanjoen varressa samannimisen kosken ympärillä sijaitseva asutuskeskus, joka muodosti ennen oman taajamansa, mutta on nykyisin (vuoden 2000 taajamarajauksesta lähtien) osa Helsingin keskustaajamaa. Mäntsälän puoleinen Hyökännummi on myös osa samaa taajama-aluetta. Kellokosken välittömässä läheisyydessä ovat Lahden oikorata ja valtatie 4. Keskustan tuntumassa on lähes alkuperäisessä muodossaan säilynyt ruukki miljöineen. Kellokosken sairaala on HUSiin kuuluva psykiatrinen sairaala.
Historia
Kellokosken alue jakaantui 1930-luvulla selvästi kolmeen osaan, jotka olivat vanha teollisuusalue työläisineen, piirimielisairaalan alue ja pienviljelysvaltainen maanviljelysalue. Kotitalous- ja maatalousvälineitä valmistaneen Kellokosken Tehdas Oy:n työntekijöistä osa puhui ruotsia, ja huomiota herätti tehtaan oma kirkko. Maanviljelysalueelle oli vuoden 1903 maanjaossa muodostettu 134 erikokoista pientilaa, joista monista oli tullut varsin tuottoisia. Paikkakunnalla oli neljä kansakoulua, neljä kauppaliikettä ja seuratalo. Harrastustoimintaa kehittivät Kellokosken Tehdas Oy ja sen johto.
Formula 3000 Itävallan Grand Prix 2002
Formula 3000 Itävallan Grand Prix 2002 oli Formula 3000 -kauden 2002 neljäs osakilpailu, joka ajettiin 11. toukokuuta A1-Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
Skellig Michael
Skellig Michael, iiriksi Sceilig Mhichíl on jyrkkä kallioinen saari 15 km Irlannin rannikolta Kerryn kreivikunnan edustalla. Saari oli kuudensadan vuoden ajan tärkeä luostarikeskus. Luostari rakennettiin lähelle saaren 230 m korkeaa huippua vuonna 588, ja se on nykyisin Unescon maailmanperintökohde. Koska saari on niin eristyksissä, se on säilynyt poikkeuksellisen hyvin ja on sekä historiallinen että luontokohde. Sieltä näkee miten askeettista elämää ensimmäiset Irlannin kristityt munkit viettivät. Heidän keljansa ovat kiveä ja sijaitsevat jyrkillä seinämillä. Saarella pesii useita harvinaisia merilintulajeja: suula, myrskylintu, pikkukajava, ruokki, etelänkiisla ja lunni.
Intiaanit
Intiaanien väestömäärä
Arviot intiaanien määrästä ennen Kolumbusta eroavat toisistaan paljon, ja varhaisten tutkijoiden luvut ovat hyvin summittaisia. Vasta vuonna 1928 saatiin ensimmäinen tarkka arvio. Tuolloin Smithsonian-instituutin etnografi James Mooney kävi läpi siirtomaiden aikaisia asiakirjoja ja tuli siihen lopputulokseen, että Pohjois-Amerikassa asui vuonna 1491 noin 1,15 miljoonaa intiaania. Myöhemmät tutkijat ovat kuitenkin arvioineet, että yksinomaan Keski-Meksikossa ja asteekkien valtakunnassa asui noin 25 miljoonaa intiaania Kolumbuksen aikoihin. Tämän väitteen mukaan Keski-Meksiko oli maailman tiheimmin asuttu alue. Brasilian alueella uskotaan eläneen noin 5–12 miljoonaa intiaania samalla aikakaudella.
Keski-Amerikan korkeakulttuurit
Asteekit olivat viimeinen kansa, joka otti vallan keskisessä Meksikossa ennen espanjalaisten konkistadorien tuloa. Aluksi halveksitut ja syrjityt maanviljelijäasteekit rakensivat Texcocojärven soiselle saarelle pääkaupunkinsa Tenochtitlánin, jonka raunioille rakennettiin myöhemmin Ciudad de México. Vuoden 1200 tienoilla asteekit suorittivat jättimäisen valloituksen, joka varmisti heille suurimman vallan alueella ajalla ennen espanjalaisia. Vuoden 1520 tienoilla espanjalaiset kukistivat asteekit muutamassa vuodessa muiden intiaanikansojen avulla.
Yhdysvallat
Vuonna 1987 Yhdysvaltain korkein oikeus päätti, että liittovaltion tunnustamilla intiaaniheimoilla on oikeus harjoittaa vapaasti rahapelitoimintaa. Vuotta myöhemmin kongressi sääti Indian Gaming Regulatory Actin, jossa mainitaan intiaanien oikeudet pyörittää kasinoita ja bingosaleja. Nykyään rahapelien tarjoaminen onkin Yhdysvaltain intiaanien pääasiallinen elinkeino. Monet intiaanihallitukset pyörittävät pelikasinoita, ja monissa intiaaniyhteisöissä on niiden avulla pyritty myös rakentamaan monimuotoisempaa talousrakennetta. Erityisesti suurten kaupunkien läheisyydessä sijaitsevat reservaatit, kuten pequotien Mashantucket Connecticutissa, ovat hyötyneet tästä suuresti, ja kasinoista saaduilla tuloilla on parannettu heimon terveydenhuoltoa ja rakennettu oppilaitoksia.
Plutoidi
Jääkääpiö
Jääkääpiö on epävirallinen nimitys erityisesti suurille transneptunisille kohteille, kuten 20000 Varuna, 28978 Ixion, Quaoar, 90377 Sedna, 90482 Orcus, Pluto, Haumea, Eris tai Makemake. Jääkääpiö-termi vastaa suurin piirtein transneptunista kääpiöplaneettaa eli plutoidia. Transneptuniset kohteet ovat pikkuplaneettoja, jotka kiertävät Aurinkoa Neptunusta kauempana, kuten Kuiperin vyöhykkeellä tai Oortin pilvessä. Kohteita, joiden painovoima riittää muokkaamaan ne pallomaiseksi, sanotaan kääpiöplaneetoiksi. Monien transneptunisten kohteiden uskotaan täyttävän määritelmän, sillä noin 400-kilometristen jäisten kohteiden tiedetään olevan pallomaisia. Saturnuksen kuu Mimas on osoitus tästä. Neptunuksen kuu Triton saattaa olla jättiläisplaneetan painovoimallaan sieppaama kaksoiskääpiöplaneetan toinen osapuoli. Myös muut kaasujättiläisten suurehkot jäiset kuut muistuttavat jääkääpiöitä.
Nick Perbix
Nick Perbix (s. 15. kesäkuuta 1998 Elk River, Minnesota, Yhdysvallat) on yhdysvaltalainen jääkiekkoilija. Perbix edustaa NHL-joukkue Tampa Bay Lightningia. Lightning varasi Perbixin kuudennella kierroksella 169. varausvuorolla vuoden 2017 varaustilaisuudessa. Hänen pelipaikkansa on puolustaja ja hänen kätisyytensä on oikea. Perbix on pelannut 69 NHL:n runkosarjan ottelua. Näissä otteluissa hän on tehnyt viisi maalia ja 15 syöttöä eli 20 tehopistettä. Perbix on pelannut kuusi NHL:n pudotuspelien ottelua. Näissä otteluissa hän on syöttänyt kolme maalia. Perbix kuului Yhdysvaltain joukkueeseen Pekingin talviolympialaisissa 2022 sekä Jääkiekon maailmanmestaruuskilpailuissa Tampereella 2023. Näissä turnauksissa hän on tehnyt kaksi maalia ja syöttänyt kolme maalia. Kaikki uran tilastot päivitetty 14. kesäkuuta 2023.
Tina Charles
Tina Charles (s. 5. joulukuuta 1988) on yhdysvaltalainen koripalloilija. Hän on voittanut kaksi olympiakultaa ja kolme maailmanmestaruutta. Kaudella 2012 hänet valittiin WNBA:n arvokkaimmaksi pelaajaksi.
Vilhelmin sotilasritarikunta
Kunnianosoitusta jaetaan neljässä luokassa:
Etelänkeltaperhonen
Koko ja ulkonäkö
Takasiipien alapinta ja etusiiven alapinnan ulkoreuna ovat vihertävänkeltaisia. Takasiiven alapuolella on kaksiosainen valkoinen ja punareunainen diskoidaalitäplä.
Levinneisyys ja lentoaika
Suomessa etelänkeltaperhonen on hyvin harvinainen vaeltaja, jota on silloin tällöin tavattu maan eteläosissa. Vuonna 2010 laji tavattiin Suomessa ensimmäistä kertaa seitsemään vuoteen. Joinakin kesinä laji on myös lisääntynyt Suomessa. Suomen havainnot on tehty heinä-elokuussa.
Samsung Galaxy Fit
Samsung Galaxy Fit on korealaisen Samsung Electronicsin vuoden 2011 alussa myyntiin tullut älypuhelin. Virallinen julkistuspäivä oli 17. tammikuuta. Käyttöjärjestelmä on Android 2.3.4, 2.2.
Emma Watson
1999–2011: Harry Potter -elokuvat
Elokuvasarjan viimeisen elokuvan Harry Potter ja kuoleman varjelukset kuvaukset alkoivat 18. helmikuuta 2009. Alkuperäinen romaani oli tehty yhdeksi kokonaiseksi kirjaksi, mutta elokuva päätettiin jakaa kahtia. Harry Potter ja kuoleman varjelukset, osa 1 sai ensi-iltansa marraskuussa 2010 ja osa 2 heinäkuussa 2011.
Wieluń
Kaupunki sai kyseenalaisen kunnian olla toisen maailmansodan ensimmäisen sotatoimen kohde, kun Saksan ilmavoimat pommittivat Wieluńia 1. syyskuuta 1939 klo 04.40. Iltapäivään jatkuneet pommitukset ja niistä syntyneet tulipalot tuhosivat suuren osan kaupungin rakennuksista sekä tappoivat yli tuhat asukasta. Kyseessä oli terroripommitus, sillä Wieluńissa ei ollut tärkeitä sotilaallisia tai strategisia kohteita.
Kashiwazakin–Kariwan ydinvoimalaitos
Fukushiman ydinvoimalaonnettomuuden aiheuttama pysähtyminen
Fukushiman ydinvoimalaonnettomuus vuonna 2011 pysäytti kaikki japanin ydinvoimalat. Kashiwazakin-Kariwan ydinvoimalaa ei ole vieläkään (2021) käynnistetty onnettomuuden jälkeen. Osa reaktoreista on jo 2017 hyväksytty käyttökelpoisiksi, mutta japanin ydinvoimaviranomainen on kieltänyt viimeksi keväällä 2021 käynnistämästä niitä liittyen turvallisuuspuutteisiin.
Guus Hiddink
Ura
Helmikuussa 2012 Hiddinkistä tuli pitkien spekulaatioiden jälkeen Venäjän liigassa pelaavan FK Anži Mahatškalan päävalmentaja. Hiddinkin johdolla Suleiman Kerimovin omistama seura sijoittui kaudella 2012/13 liigassa kolmanneksi. Cupissa seura eteni loppuotteluun, mutta hävisi sen PFK TsSKA Moskovalle rangaistuspotkukilpailun jälkeen. Kesäkuussa 2013 Hiddink allekirjoitti vuoden jatkosopimuksen seuran kanssa. Hän kuitenkin erosi tehtävästään yllättäen heinäkuun lopussa.
Kulta-Into Pii
Don Rosan tarinoissa
Rosa suunnitteli alun perin käyttävänsä Kulta-Into Piitä myös Roope Ankan elämien ja tekojen yhdennessatoista luvussa, Maailman rikkaimmassa ankassa, mutta lopulta hän hylkäsi idean. Tästä huolimatta Kulta-Into nähtiin kyseisen tarinan varhaisen käsikirjoitusversion kohtauksessa, joka sijoittui vuodelle 1906. Tässäkään tilanteessa Roopelle ei paljasteta Kulta-Into Piin nimeä.
Piirrosanimaatioissa
1980-luvun loppupuolen suosituimpiin piirrosanimaatioihin kuulunut Ankronikka pohjautui pitkälti Barksin luomiin tarinoihin ja hahmoihin, joten myös Kulta-Into esiintyi siinä. Ankronikan suomenkielisessä versiossa äänen Kulta-Intolle antaa näyttelijä Risto Aaltonen. Ankronikan suomenkielisessä versiossa äänen Kulta-Intolle antaa näyttelijä Pekka Saaristo. Koska Etelä-Afrikka oli sarjan ilmestymisen aikoihin poliittisesti arka paikka ja Disney-yhtiö halusi välttää viittauksia apartheidiin, Kulta-Innosta tehtiinkin Roopen tavoin syntyperältään skotlantilainen. Hänen skotlantilaisuutta korostetaan sillä, että hän pukeutuu kilttiin ja puhuu voimakkaalla skottilaisella aksentilla. Hän usein värvää Karhukoplan kätyreikseen suorittamaan erilaisia Roopea vastaan suunnattuja rikollisia tehtäviä. Kulta-Into myös tekee cameoroolin eräässä Varjoankan jaksossa. Kulta-Into Pii esiintyy myös useita kertoja DuckTalesissa ja toimii sarjassa Roopen arkkivihollisena. DuckTalesin suomenkielisessä versiossa äänen Kulta-Intolle antaa näyttelijä Petri Hanttu. Tässäkin sarjassa Kulta-Innolla on skottilainen vaatetyyli ja aksentti (kuten Roopella), mutta hän on huomattavasti suurikokoisempi kuin 80-luvun Ankronikassa.
Wendy Melvoin
Wendy Ann Melvoin (s. 26. tammikuuta 1964 Los Angeles) on yhdysvaltalainen kitaristi ja laulaja-lauluntekijä, joka teki yhteistyötä Princen kanssa tämän taustayhtyeessä The Revolution ja duosta Wendy & Lisa yhdessä Lisa Colemanin kanssa.
Ura
Melvoin soittaa kitaraa Madonnan vuoden 2008 albumilla Hard Candy kappaleessa She's Not Me.
Vaaleakeltaperhonen
Elinympäristö
Vaaleakeltaperhosen elinympäristöä ovat niityt ja pellot.
Jackie Oliver
Ura
Oliver aloitti pitkän uransa ajamalla Miniä Englannissa erilaisissa kilpailuissa. Pian hän siirtyi Formula 3:een, jossa häntä jatkuvasti vaivasivat tekniset ongelmat. Hänen erinomaisten Britannian saloon ja GT-ajojen saavutustensa ansiosta hänet palkattiin Lotukselle Formula 2 -luokkaan vuonna 1967, josta hän sai ponnahduslaudan pian F1:iin osallistumalla F1-F2-yhteistyöllä järjestettyyn Saksan GP:hen, jossa sijoittui viidenneksi. Jim Clarkin kuoleman seurauksena hänet nostettiin Lotus -tallin kilpakuljettajaksi kaudeksi 1968. Hänen saavutuksensa jäivät heikoiksi lukuun ottamatta kauden päätösosakilpailua, jossa hän onnistui nousemaan palkintokorokkeelle.
Jeesuksen viimeinen ateria
Aihe on ollut hyvin suosittu taiteessa, ja yksi kuuluisimmista teoksista on Leonardo da Vincin seinämaalaus Pyhä ehtoollinen, joka sijaitsee Santa Maria delle Grazien kirkossa Milanossa.
Ehtoollisen asettaminen
Markuksen ja Matteuksen kertomukset ovat saaneet vaikutteita palestiinalaisesta perinteestä, kun puolestaan Paavalin ja Luukaan kertomuksissa on nähtävissä viitteitä antiokialaisesta liturgisesta perinteestä.
Italia
Maantiede ja luonto
Italia voidaan jakaa kolmeen alueeseen, joilla on erilaiset maastonmuodot ja ilmasto: Alppien etelärinteet, Pojoen laakea laakso sekä vuoristoinen niemimaa ja Sisilian ja Sardinian saaret.
Petri Oravainen
Petri Oravainen (s. 26. tammikuuta 1983 Helsinki) on suomalainen jalkapalloilija, joka pelaa Puistolan Urheilijoissa. Hän on pelipaikaltaan oikea laitahyökkääjä.
Italia
Talous
Turismi on ollut perinteisesti tärkeä elinkeino ja Italia kuuluu maailman johtaviin matkailumaihin. Vuonna 2014 Italia oli maailman viidenneksi suosituin matkakohde. Tuolloin siellä kävi 48,6 miljoonaa turistia. Erityisen suosittuja matkailumaakuntia olivat Veneto, Lombardia ja Toscana.
Liikenne
Satamakaupunkeja ovat Augusta, Cagliari, Livorno, Genova, Trieste, Venetsia ja Taranto. Italiaan on matkustajalauttayhteyksiä käytännössä kaikista Välimeren seudun maista.
Suurimmat kaupungit ja kaupunkialueet
Italian kaksi miljoonakaupunkia hallinnollisen alueen perusteella ovat pääkaupunki Rooma (vakituisia asukkaita vuoden 2016 lopussa 2,87 miljoonaa) ja Milano (1,35 miljoonaa). Italian väekkäimmät kaupungit ovat:
Kulttuuri
thumb|Keskiaikainen porttiholvi [[Abruzzon Guardiagrelessä.]]
Pohjois-Italian Milanosta ja Torinosta on tullut muodin ja muotoilun keskuksia. Italialaisia maailmankuuluja muotitaloja ovat Armani, Benetton, Dolce & Gabbana, Fendi, Gucci, Versace ja Prada. Milanossa järjestetään vuosittain Milanon muotiviikko, joka on yksi alan neljästä suuresta vuosittaisesta tapahtumasta.
Keittiö
Maailman terveysjärjestön vuonna 2018 tekemän selvityksen mukaan Italian alkoholinkulutus on puhtaaksi alkoholiksi muunnettuna 7,5 litraa aikuista kohti, mikä on hieman enemmän kuin maailmassa keskimäärin (6,4 litraa), mutta vähemmän kuin useimmissa Euroopan maissa, esimerkiksi Kreikassa tai Ruotsissa.
Esittävät taiteet
Italia on klassisen oopperan syntypaikka. Siellä vaikuttivat Giacomo Puccini, Gioachino Rossini, Gaetano Donizetti ja Vincenzo Bellini. Milanon La Scala on ollut aina maailman tunnetuimpia oopperataloja, ja monet Giuseppe Verdin oopperoista on kantaesitetty siellä. 2000-luvulla myös Torinon Teatro Regio, missä Puccinin La bohème sai ensiesityksen 1896, on noussut arvossaan.
Vuosien varrella Italiassa on syntynyt monia suuria tenorilaulajia, kuten Enrico Caruso ja Luciano Pavarotti. Italialainen iskelmä oli suosituimmillaan 1950-luvulla, jolloin italialaisia kappaleita käännettiin ja levytettiin muillakin kielillä. Eurovision laulukilpailussa Italia on voittanut kolme kertaa, vuosina 1964, 1990 ja 2021.
Urheilu
Italian suosituin urheilulaji on jalkapallo. Maassa on järjestetty lajin maailmanmestaruuskilpailut vuosina 1934 ja 1990 sekä Euroopan mestaruuskilpailut vuosina 1968 ja 1980. Italian jalkapallomaajoukkue on maailman menestyksekkäimpiä ja on voittanut neljä maailmanmestaruutta ja kaksi euroopanmestaruutta. Vuoden ssa Italia oli FIFA:n maajoukkerankingissa sijalla. Italian pääsarja Serie A on maailman kovatasoisimpia. Maan huomattavimmat seurajoukkueet ovat torinolainen Juventus sekä milanolaiset Milan ja Inter.
HAMOK
Edustajisto
Edustajiston vaaleissa ehdokkaina voivat olla Helsingin ammattikorkeakoulun läsnä olevat opiskelijat, jotka olivat myös opiskelijakunnan jäseniä. Äänioikeus oli kaikilla Stadian läsnä olevilla opiskelijakunnan jäsenillä. Edustajisto valitsi opiskelijakunnan hallituksen ja määritti hallituksen tehtävät. Edustajiston muita tehtäviä olivat muun muassa opiskelijaedustajien nimeäminen ammattikorkeakoulun monijäsenisiin toimielimiin sekä toimintasuunnitelman ja budjetin hyväksyminen. Edustajisto kokoontui sääntömääräisesti vähintään kolme kertaa vuodessa, sekä näiden lisäksi ylimääräisiin kokouksiin tarpeen vaatiessa. Edustajisto valitsi keskuudestaan puheenjohtajan ja varapuheenjohtajan. Edustajiston kokousten sihteerinä toimi opiskelijakunnan pääsihteeri.
Upanishad
Upanishadit tai upanisadit (devanagari: उपनिषद्, IAST: upaniṣad) ovat hindujen pyhiä kirjoituksia, veda-kirjojen viimeinen osa, joka sisältää selityksiä ja elämänohjeita veda-kirjojen pohjalta.
Tutkijoiden arviot upanishadien syntyajasta vaihtelevat 1500-luvusta eaa. 700-luvulle eaa. Upanishadit kulkivat suullisena perimätietona kunnes ne kirjoitettiin. Upanisadeja oli aluksi yli kaksisataa, mutta yleisesti hyväksyttyyn laitokseen niitä on päässyt kaksitoista pääasiallista ja joukko vähäisempiä tekstejä, yhteensä 108 kappaletta.
Maria Fjodorovna (Sofia Dorotea)
Suhteet ulkovaltoihin
Maria Fjodorovna muutti hovinsa Napoleonin sotien aikana Napoleonin vastaisen liikkeen keskukseksi ja vastusti jyrkästi kaikkia lähestymisyrityksiä, jota hänen poikansa teki päästäkseen sopimukseen Napoleon Bonaparten kanssa. Kun Ranskan keisari tarjoutui naimaan hänen nuorimman tyttärensä Anna Pavlovnan, Maria vastusti jyrkästi ehdotettua avioliittoa.
Concertina
Musiikki
Instrumentin saama vastaanotto oli kuitenkin ristiriitainen. Frederic Chopin kirjoitti concertinasta vuonna 1843: ”''Kun olin soittanut... esiteltiin eräänlainen harmonikka (niin sanottu consertina). Yksi skottilainen rouva esitti sillä mitä kamalimpia kappaleita... Vaikuttaa siltä, että jokainen niistä naisista oli täysin hullu. Mitä kummallista väkeä? Jumala auttakoon heitä!''” Hector Berlioz oli puolestaan myönteisempi pitäen instrumentin ääntä muun muassa harppuun ja pianoon hyvin sulautuvana. Kuitenkin concertinan suosio haihtui hienostopiireissä pianon kehittyessä instrumenttina vuosisadan loppua kohden. Kansanomaisempi harmonikka, accordeon, jossa vasen puoli oli melodian sijaan suunniteltu säestävään osaan perus- ja sointubassoineen alkoi puolestaan saavuttaa kansan keskuudessa suositumman soittimen asemaa vuosisadan loppua kohden.
Kurganin alue
Väestö
Kurganin alueen asukasluku on useimpien muiden alueiden tapaan pienentynyt merkittävästi 1990- ja 2000-luvulla. Alueen väkiluku oli vuoden 2010 väestönlaskennassa 910 807.
Flegethon
Flegethon (myös Pyriflegethon, ) oli kreikkalaisessa mytologiassa Haadeen tulivirta; se liekehti palavaa rikkiä. Flegethon oli yksi Haadeen viidestä joesta. Vergilius mainitsee Flegethonin muiden jokien ohessa Aeneiissa (VI, 265, 551). Danten Jumalaisessa näytelmässä joki muodostuu kiehuvasta verestä ja se on osa helvetin seitsemättä kehää. Siihen kuuluvat tyrannien, murhaajien, rosvojen ja sellaisten varjot, jotka ovat syyllistyneet väkivaltaan muita kohtaan.
Wollemin kansallispuisto
Wollemin kansallispuisto on luonnonsuojelualue Australian Uuden Etelä-Walesin osavaltiossa. Puisto on yksi kahdeksasta alueesta, jota muodostavat Unescon maailmanperintökohteen Greater Blue Mountains -alue. Se on australianwollemian ainoa tunnettu kasvupaikka.
Königsbergin siltaongelma
thumb|[[Leonhard Euler|Eulerin aikaisen Königsbergin kartta, jossa sillat ja Pregolja-joki on korostettu.]]
Ongelman ratkaisu
Kuultuaan Königsbergin siltaongelmasta sveitsiläinen matemaatikko Leonhard Euler päätti ratkaista sen. Hän aloitti abstrahoimalla Königsbergin kartan poistaen ensin ylimääräiset piirteet siten, että jäljelle jäävään kuvaan oli merkitty vain maamassat, niitä erottava vesi ja niiden väliset sillat. Seuraavaksi hän korvasi maamassat pisteillä ja niitä yhdistävät sillat viivoilla saaden tulokseksi alla kuvatun verkon, jota graafiteorian käsitteillä kutsutaan graafiksi. Pisteitä taas kutsutaan solmuiksi ja viivoja kaariksi.
Lucy Parsons
Lucy Eldine Parsons, o.s. Gonzalez, (n. 1853 Waco, Yhdysvallat – 7. toukokuuta 1942 Chicago, Yhdysvallat) oli yhdysvaltalainen ammattiyhdistysaktiivi ja anarkisti, joka kuului muun muassa Industrial Workers of the World -ammattiliiton perustajiin. Hänen aviomiehensä oli toimittaja Albert Parsons, joka oli yksi vuonna 1887 Haymarketin verilöylyn jälkeen syyttömänä teloitetuista anarkisteista. Parsons tunnettiin erityisesti hyvänä puhujana, jota Yhdysvaltojen poliisi 1920-luvulla luonnehti ”tuhatta mellakoitsijaakin vaarallisemmaksi”.
Chakra
Määrittely
Anodea Judith tarjoaa chakroista modernin tulkinnan:
Vajrayana (buddhalainen tantra)
Tiibetiläisen systeemin mukaan keskuskanava alkaa kolmannen silmän kohdalta, kaartaa päälaelle, ja sieltä suoraan alas sukuelimen kärkeen. Kaksi sivukanavaa kulkevat keskuskanavan mukaisesti ja tiiviisti yhdessä, mutta alkavat sieraimista: kuukanava päättyy sukuelimeen ja aurinkokanava peräaukkoon. Keskuskanavan mukaisesti on sijoittunut kymmenen chakraa, joista yleensä neljää tai viittä pidetään tärkeinä. Chakrat ovat sijoittuneet seuraavasti:
Vajrayana-buddhalaisuudessa esiintyy myös käsite kalachakra joka tarkoittaa ajan pyörää. Kalachakrassa chakrat liitetään astrologiaan.
Will Smith
Yksityiselämä
Smith on naimisissa näyttelijätär Jada Pinkett Smithin kanssa, jonka hän tapasi Bel-Airin prinssin kuvauksissa. Heillä on kaksi lasta, poika Jaden Christopher Syre Smith (s. 8. heinäkuuta 1998) ja tytär Willow Camille Reign Smith (s. 31. lokakuuta 2000).
Smith on ollut naimisissa myös Sheree Smithin kanssa, mutta he erosivat vuonna 1995. Heillä on poika Willard Smith III ”Trey” (s. 1992).
Skotlanninhirvikoira
Alkuperä
Lukumääräisesti skotlanninhirvikoirat ovat melko harvinaisia Suomessa ja muualla. Pariin otteeseen rotu on lähes kadonnut sukupuuttoon. Esimerkiksi klaanijärjestelmän kaatuessa Skotlannissa 1700-luvun puolivälissä myös koirakanta vaarantui. Ensimmäinen skotti tuotiin Suomeen 1960-luvulla.
Armor King (Tekken)
Armor King on kahden eri fiktiivisen Tekken-hahmon nimi. Armor King I oli mukana ensimmäisestä Tekkenistä lähtien ja Armor King II esiteltiin Tekken 5: Dark Resurrectionissa.
Harmaapukuinen mies
Harmaapukuinen mies (The Man in the Gray Flannel Suit) on Nunnally Johnsonin käsikirjoittama ja ohjaama yhdysvaltalainen romanttinen draamaelokuva vuodelta 1956. Sloan Wilsonin samannimiseen menestysromaaniin (suom. Tammi 1956) perustuvan tarinan pääosissa näyttelevät Gregory Peck ja Jennifer Jones. Muissa keskeisissä rooleissa ovat Fredric March ja Marisa Pavan.
Juoni
Tarina on eräänlainen nykyajan moraliteetti: Gregory Peckin esittämä päähenkilö Tom Rath on tunneherkkä, kärsivällinen ja kunniallinen huolimatta sodan oloissa sattuneista lankeemuksistaan. Vaimo taas esitetään miestään vähättelevänä, itsekkään vaativana ja kuitenkin heikkona luonteena. Miehen esimies on työlleen omistautunut ja näin avioliittonsa ja tytärsuhteensa pilannut mainosyrittäjä, joka alkaa tarinan lopussa ymmärtää alaisensa Rothin kaltaisia miehiä, jotka haluavat ylläpitää tasapainoa kodin ja työn välillä.
Adventure (Atari 2600)
Adventure on Warren Robinettin kehittämä ja Atarin vuonna 1979 Atari 2600:lle julkaisema videopeli, jota pidetään ensimmäisenä toimintaseikkailupelinä. Pelin suunnittelija Warren Robinett kätki peliin myös yhden ensimmäisistä pääsiäismunista. Pelin tavoitteena on ohjata seikkailijaa, jonka tehtävänä on etsiä mustasta linnasta aarre ja kuljettaa se keltaiseen linnaan.
Siikajoen kirkko
Siikajoen seurakunta liittyi Siikasalon seurakuntaan 1. tammikuuta 2007 eli samaan aikaan kuin Ruukin ja Siikajoen kunnat yhdistyivät. Ruukin seurakunta oli jo aiemmin yhdistynyt Vihannin seurakunnan kanssa Siikasalon seurakunnaksi. Vuoden 2013 alusta lähtien Siikasalon seurakunta on ollut osa Raahen seurakuntaa, koska Vihannin kunta liitettiin Raahen kaupunkiin, ja tämä liitos vei myös siikajokelaiset seurakunnallisesti osaksi Raahea.
Pori
Maantiede
Pori on saaristo-osakunta, eli sen saaristo-osiin sovelletaan saaristokuntaa koskevia säännöksiä.
Laman jälkeinen nousu
Vielä 2000-luvun sekä 2010-luvun alun ajan kaupungin imagoa heikentänyt runsas väkivaltarikollisuus saatiin kääntymään laskuun vuodesta 2012 alkaen, kun kaupungin aloittama väkivallan vähentämishanke alkoi tuottamaan positiivisia tuloksia. Hankkeen myötä Porin katuturvallisuus on noussut sen jälkeen merkittävästi, sillä vuonna 2018 kaupunki oli parhaimmillaan Suomen kolmanneksi turvallisin suuri kaupunki. Työllisyyden parantumisen lisäksi kaupungin yritysrakenne on monipuolistunut eikä ole enää nojautunut vain teollisuuteen. Vuonna 2022 konsulttiyhtiö Ramboll tilastoi Porin kaupunkikeskustan Suomen neljänneksi elävimmäksi kaupunkikeskustaksi.
Kaupunkikuva
Promenadi-projekti jatkoi jo vuonna 1977 avatun ja Suomessa ensimmäisen pysyvän kävelykadun aloittamaa keskustan uudistamista. Projektin tavoitteena on ollut kaupunkikeskustan säilyttäminen elävänä, viihtyisyyden sekä palveluiden parantaminen ja kevyen ja joukkoliikenteen sekä liikenne- ja pysäköintijärjestelyiden kehittäminen. Keskeisiä katutiloja jaksotettiin tilallisesti uusien rakenteiden kuten katosten, kalusteiden, istutusten ja opasteiden sekä materiaalien, värityksen ja valaistuksen avulla.
Yliopistokoulutus
pienoiskuva|Porin yliopistokeskus. Yliopistollinen koulutus käynnistyi Porissa vuonna 1983. Tällöin aloitti toimintansa Porin koulutus- ja tutkimuskeskus, jossa yhteistyössä Tampereen teknillisen korkeakoulun ja Turun kauppakorkeakoulun kanssa järjestettiin teknillistä ja liiketaloudellista täydennyskoulutusta. Ammatillinen jatkokoulutus insinööristä diplomi-insinööriksi alkoi vuonna 1987. Toiminta siirtyi Porin Puuvillan tiloihin vuonna 1999. Tampereen teknillisen korkeakoulun ja Turun kauppakorkeakoulun toiminnot yhdistettiin Porin korkeakouluyksiköksi vuonna 2000. Turun yliopisto ja Taideteollinen korkeakoulu tulivat mukaan toimintaan vuosina 2001–2002. Porin korkeakouluyksikön nimi muuttui Porin yliopistokeskukseksi vuonna 2003.
Liikenne
Porin satama on yksi Pohjoismaiden suurimpia sahatavarasatamia, Suomen johtavia konttisatamia sekä Pohjanlahden syvin satama (15,3 metriä). Se koostuu kolmesta erillisestä osasta: Mäntyluodosta, Tahkoluodon syväsatamasta sekä öljy- ja kemikaalisatamasta. Porin sataman lisäksi Porissa sijaitsee myös Reposaaren keskuskalasatama. Vuosina 1971–1972 vaasalainen varustamo Vaasanlaivat liikennöi Porista Ruotsin Sundsvalliin Polar Express -aluksella. Porin jalankulku- ja pyöräilyverkoston pituus on yli 300 kilometriä. Pori onkin oiva pyöräilykohde, sillä maanpinta on lähes kauttaaltaan hyvin tasaista. Suorat pyörätiet ovat muun muassa Yyteriin, jonne on matkaa kaupungin keskustasta noin 18 kilometriä. Porissa on asukaslukuun suhteutettuna ja absoluuttisena lukumääränä eniten mopoautoja kaikista Suomen kunnista.
Elinkeinoelämä
Porin suurimmat työnantajat työntekijämäärällä mitattuna vuonna 2016:
Kulttuuri
pienoiskuva|vasen|[[Porin Teatteri]]
Media
Yleisradiolla on Porissa oma aluetoimitus, Yle Pori, joka tekee uutisia ja ohjelmaa niin alueellisiin kuin valtakunnallisiin lähetyksiin televisioon, radioon ja nettiin. Se on yksi Radio Suomen maakuntaradioista. Radio Pori puolestaan on yksi maan vanhimmista paikallisradioista. Se aloitti lähetyksensä joulukuussa 1985. Paikallisradio Eazy 101 toimi vuosina 2012–2015.
Lottie Dod
Tennisharrastus
Dodista tuli vähitellen huippupelaaja, ja hän osallistui Wimbledonin turnaukseen ensimmäisen kerran vuonna 1887. Kuudesta kilpailijasta hän selviytyi voittajaksi lyöden hallitsevan mestarin Blanche Bingleyn 6–2, 6–0. Sama toistui seuraavana vuonna luvuin 6–3, 6–3.
Maahockey
Naisten maahockey oli vielä melko tuntematonta, kun Dod kiinnostui lajista 1897. Hän oli yksi Spitalin hockey clubin perustajia. Vuonna 1899 hänestä tuli Cheshiren kreivikunnan joukkueen kapteeni. Hän pelasi maaliskuussa kansallisessa Englannin joukkueessa, joka voitti Irlannin 3–1. Vuoden 1900 ottelussa Dod teki molemmat maalit ja varmisti Englannille 2–1-voiton. Hän ei kuitenkaan päässyt pelaamaan Walesia vastaan iskiaksen takia.
Myöhemmät vaiheet
Vuonna 1913 Willy ja Lottie muuttivat uuteen taloon Bidefordiin Tonyn mentyä naimisiin. Kun ensimmäinen maailmansota syttyi, Willy liittyi The Royal Fusiliersiin ja Lottie työskenteli sairaanhoitajana Englannissa. Hän sai Punaisen Ristin ansiomitalin yli tuhannesta työtunnista.
Akselinlaskija
Laskentatoiminnot suoritetaan turvallisuuskriittisillä tietokoneilla, jotka sijaitsevat yleensä keskitetyssä paikassa, kuten liikenteenohjauskeskuksissa. Tiedonsiirto laskijalaitteiden ja tietokoneiden välillä suoritetaan kuparilankaa tai valokaapelia pitkin. Täten tietokoneyksiköt voivat sijaita pitkien matkojen päässä itse laskijalaitteista.
Hyödyt
Akselinlaskijoita käytetään yleisesti tapauksissa, joissa raiteille nouseva vesi saattaa haitata perinteisten raidevirtapiirien toimintaa. Akselinlaskijoita käytetään myös silloin, kun käytössä on kokoteräksisiä raide-elementtejä, tai kun opastinvälin pituuden vuoksi on helpompaa käyttää akselinlaskentaa useiden peräkkäisten raidevirtapiiriosuuksien sijaan.
Haitat
Raidevirtapiireistä poiketen, akselinlaskentajärjestelmät eivät kykene havaitsemaan kiskonkatkeamia, sillä akselinlaskijat eivät syötä tai vastaanota virtaa kiskojen kautta. Kokemusten perusteella kiskonkatkeamat tapahtuvat pääasiassa raidevirtapiirien rajoilla, missä kiskoihin on tehty eristetty kiskonjatkos. Akselinlaskennalla varustetuilla radoilla kiskonjatkoksia ei tarvita.
Kelsey Plum
Kelsey Plum (s. 24. elokuuta 1994 Poway, Kalifornia ) on yhdysvaltalainen koripalloilija ja olympiavoittaja. Hän on voittanut yhden maailmanmestaruuden ja pelannut WNBA:ssa kaudesta 2017.